ibinigay ni kabisang tales ang kaniyang baril, ngunit nagpatuloy din sa kaniyang pagbabantay na ang dala ay isang mahabang itak. ano ang gagawin mo sa itak na iyan sa ang mga tulisan ay may baril? ang sabi sa kaniya ni matandang selo. kailangan kong bantayan ang aking mga pananim, ang sagot; ang bawat isang tubo doon ay isang buto ng aking asawa. inalisan siya ng itak dahil sa napakahaba. ang ginawa naman niya ay kinuha ang matandang palakol ng kaniyang ama at ipinatuloy ang kaniyang paglalakad na nakapangingilabot. si matandang selo at si huli ay nangangamba sa tuwing aalis siya ng bahay. si huli ay titindig sa habihan, dudungaw, nagdadasal ng mga nobena. ang matanda naman ay hindi matumpak kung minsan sa pagyari ng buklod ng walis at nasasabisabing pagbabalikan ang gubat. ang pamumuhay sa bahay na iyon ay napakahirap. nangyari din ang kinatatakutan.